
[bookmark: _Hlk178608902]Par izmaiņām Gulbenes novada pašvaldības domes Sociālo un veselības jautājumu komitejas sastāvā

Saskaņā ar Pašvaldību likuma 14.panta otrajā daļā noteikto katrs deputāts ir vismaz vienas komitejas loceklis. Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 4.2.apakšpunkts paredz, ka dome izveido Gulbenes novada pašvaldības domes Sociālo un veselības jautājumu komiteju 7 locekļu sastāvā.
 Ar Gulbenes novada pašvaldības domes 2025.gada 10.jūlija lēmumu Nr. GND/2025/498 “Par deputātu ievēlēšanu Gulbenes novada pašvaldības domes Sociālo un veselības jautājumu komitejas sastāvā”’ (protokols Nr.17; 12.p.) tika ievēlēta Gulbenes novada pašvaldības domes Sociālo un veselības jautājumu komiteja septiņu locekļu sastāvā.
Atbilstoši Pašvaldību likuma 10.panta pirmās daļas 11.punktā noteiktajam dome ir tiesīga izlemt ikvienu pašvaldības kompetences jautājumu un tikai domes kompetencē ir ievēlēt un atbrīvot domes priekšsēdētāju, priekšsēdētāja vietnieku un komiteju locekļus. Savukārt Pašvaldību likuma 14.panta trešā daļa nosaka, ka no katra domes deputātu kandidātu saraksta komitejā ievēlējamo deputātu skaitu nosaka proporcionāli deputātu skaitam, kas domē ievēlēti no katra domes deputātu kandidātu saraksta (proporcionalitātes principu var neievērot gadījumā, kad tas nav iespējams objektīvu iemeslu dēļ, lai ievērotu šā panta otrajā daļā noteikto, kā arī matemātisku iemeslu dēļ, un gadījumā, kad visi no domes deputātu kandidātu saraksta domē ievēlētie deputāti atsakās no dalības komitejā).
	Ņemot vērā augstākminēto un pamatojoties uz Pašvaldību likuma 10.panta pirmās daļas 11.punktu, 14.panta otro un trešo daļu, Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 4.2.apakšpunktu, kā arī ņemot vērā Gulbenes novada pašvaldības domes priekšsēdētāja ieteikumu, atklāti balsojot: ar 11 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – navGulbenes novada pašvaldības dome NOLEMJ:
1. ATBRĪVOT Normundu Audzišu, no Gulbenes novada pašvaldības domes Sociālo un veselības jautājumu komitejas locekļa amata ar 2026.gada 13.oktobri.
2. IEVĒLĒT Mudīti Motivāni, Gulbenes novada pašvaldības domes Sociālo un veselības jautājumu komitejas locekļa amatā ar 2026.gada 14.oktobri.

Gulbenes novada pašvaldības domes priekšsēdētājs 					N.Mazūrs

